Source: http://www.europarl.europa.eu/doceo/document/A-8-2018-0464_RO.html
Timestamp: 2019-09-17 10:28:46+00:00

Document:
1039k 143k
referitor la propunerea de regulament al Parlamentului European și al Consiliului de instituire a programului „Vamă” pentru cooperare în domeniul vamal
Raportoare: Maria Grapini
referitoare la propunerea de regulament al Parlamentului European și al Consiliului de instituire a programului „Vamă” pentru cooperare în domeniul vamal
– având în vedere propunerea Comisiei prezentată Parlamentului European și Consiliului (COM(2018)0442),
– având în vedere articolul 294 alineatul (2) și articolele 33, 114 și 207 din Tratatul privind funcționarea Uniunii Europene, în temeiul cărora propunerea a fost prezentată de către Comisie (C8-0261/2018),
- având în vedere articolul 294 alineatul (3) din Tratatul privind funcționarea Uniunii Europene,
– având în vedere raportul Comisiei pentru piața internă și protecția consumatorilor și avizele Comisiei pentru bugete și Comisiei pentru control bugetar (A8-0464/2018),
(1) Programul Vamă 2020, instituit prin Regulamentul (UE) nr. 1294/201318, și predecesoarele sale au contribuit în mod semnificativ la facilitarea și consolidarea cooperării vamale. Multe dintre activitățile vamale sunt de natură transfrontalieră, întrucât implică și afectează toate statele membre și, prin urmare, nu pot fi realizate în mod eficace și eficient de fiecare stat membru în parte. Un program vamal paneuropean pus în aplicare de Comisie le oferă statelor membre un cadru la nivelul Uniunii pentru a dezvolta aceste activități de cooperare, ceea ce este mai rentabil decât dacă fiecare stat membru și-ar înființa propriul său cadru de cooperare la nivel bilateral sau multilateral. Acestui program îi revine, de asemenea, un rol determinant în protejarea intereselor financiare ale Uniunii și ale statelor membre ale acesteia prin asigurarea colectării eficace a taxelor vamale, constituind astfel o sursă importantă de venit pentru bugetul Uniunii și pentru bugetele naționale, inclusiv prin consolidarea capacităților în domeniul tehnologiilor informației și prin intensificarea cooperării în domeniul vamal. De asemenea, sunt necesare mecanisme de control armonizate și standardizate pentru a urmări fluxurile transfrontaliere ilegale de bunuri și pentru a combate fraudele. Prin urmare, este oportun și necesar pentru asigurarea eficienței să se asigure continuitatea finanțării de către Uniune a activităților din domeniul cooperării vamale prin instituirea unui nou program în același domeniu, programul „Vamă” (denumit în continuare „programul”).
(2) Uniunea vamală a evoluat considerabil în ultimii 50 de ani, iar în prezent administrațiile vamale îndeplinesc cu succes o gamă largă de sarcini la frontiere. Acționând împreună, ele depun eforturi pentru a facilita schimburile comerciale etice și echitabile și pentru a reduce birocrația, pentru a colecta venituri destinate bugetelor naționale și bugetului UE, dar și pentru a contribui la protecția populației atât împotriva amenințărilor teroriste, sanitare sau de mediu, cât și împotriva altor amenințări. În special, prin introducerea la nivelul UE a unui cadru comun de gestionare a riscurilor vamale19 și prin controlul fluxurilor de numerar în cantități mari în scopul combaterii spălării banilor și a finanțării terorismului, autoritățile vamale își asumă o poziție de primă linie în lupta împotriva terorismului, a criminalității organizate și a concurenței neloiale. Având în vedere amplul lor mandat, autoritățile vamale sunt acum cu adevărat autoritățile principale pentru controlul mărfurilor la frontierele externe ale Uniunii. În acest context, programul Vamă ar trebui să acopere nu doar cooperarea vamală, ci să acorde sprijin și pentru misiunea extinsă a autorităților vamale, astfel cum este prevăzută la articolul 3 din Regulamentul (UE) nr. 952/2013, și anume supravegherea comerțului internațional al Uniunii, implementarea aspectelor externe ale pieței interne, a politicii comerciale comune și a celorlalte politici comune ale Uniunii cu un impact asupra comerțului și a securității lanțului de aprovizionare. Temeiul juridic al prezentului regulament trebuie să acopere, prin urmare, cooperarea vamală (articolul 33 din TFUE), piața internă (articolul 114 din TFUE) și politica comercială (articolul 207 din TFUE).
(12) Acțiunile de consolidare a capacităților în materie de tehnologia informației (IT) vor atrage o parte considerabilă a bugetului în cadrul programului. Dispozițiile specifice ar trebui să descrie componentele comune și, respectiv, componentele naționale ale sistemelor electronice europene. În plus, ar trebui să fie clar definite atât domeniul de aplicare al acțiunilor, cât și responsabilitățile Comisiei și ale statelor membre. Pentru a asigura coerența și coordonarea măsurilor de dezvoltare a capacităților informatice, programul ar trebui să prevadă elaborarea și actualizarea de către Comisie a unui plan vamal strategic multianual (PSM-V) cu scopul de a crea un mediu electronic care să garanteze coerența și interoperabilitatea sistemelor vamale din Uniune.
– să stabilească condițiile de participare la programe, inclusiv calculul contribuțiilor financiare la programe individuale și costurile administrative ale acestora. Aceste contribuții constituie venituri alocate în conformitate cu articolul 21 alineatul (5) din Regulamentul financiar;
3. Experții externi sunt selectați de Comisie, pe baza competențelor, a experienței lor în domeniul de aplicare al prezentului regulament și a cunoștințelor relevante ale acestora cu privire la acțiunea specifică avută în vedere, evitând orice potențial conflict de interese. Procesul de selecție asigură un echilibru între reprezentanții mediului de faceri și alți experți din cadrul societății civile și ține seama de principiul egalității între femei și bărbați. Lista experților externi este actualizată în mod regulat și pusă la dispoziția publicului.
1. Granturile din cadrul programului sunt atribuite și gestionate în conformitate cu titlul VIII din Regulamentul financiar, în special cu principiile bunei gestiuni financiare, transparenței, proporționalității, nediscriminării și tratamentului egal.
(d) informarea periodică a Comisiei cu privire la măsurile adoptate pentru a le permite autorităților sau operatorilor economici respectivi să utilizeze pe deplin și în mod eficient sistemele electronice europene;
Programul Vamă instituie cadrul necesar pentru cooperarea în domeniul vamal în perioada 2021-2027 și urmează programului vamal care a fost prevăzut până în 2020. Programul facilitează în continuare coordonarea dintre autoritățile statelor membre, precum și acțiunile de consolidare a capacităților, inclusiv de formare și schimb de bune practici, pentru a se asigura aplicarea uniformă a legislației UE din domeniul vamal. Trecerea la o structură vamală electronică nu a fost, din păcate, finalizată în cadrul programului Vamă 2020 din cauza întârzierilor înregistrate de unele elemente ale arhitecturii informatice necesare. De aceea, programul vamal se va axa în mod prioritar pe continuarea acțiunilor de dezvoltare, exploatare și menținere a infrastructurii informatice vamale.
Raportoarea consideră că acest program trebuie să fie coerent și să valorifice toate sinergiile posibile cu alte programe și fonduri ale UE, iar punerea sa în practică trebuie să respecte principiile transparenței, proporționalității, egalității de tratament și nediscriminării.
Trebuie avut în vedere faptul că bugetul alocat programului nu ia în considerare apropiata retragere a Regatului Unit din UE, inclusiv din uniunea vamală. Acest lucru va genera, evident, costuri suplimentare pentru țările afectate de această schimbare majoră, însă aceste cheltuieli nu ar trebui să fie acoperite de programul vamal.
În ceea ce privește administrarea vamală și controlul vamal, raportoarea consideră că acesta este un domeniu dinamic ale cărui cerințe se schimbă odată cu evoluția politică și cu evoluția din alte domenii ale societății. Prin urmare, programul ar trebui să acorde sprijin gestionării vamale, în special în ceea ce privește infrastructura informatică, și ar trebui să favorizeze inovarea și crearea de soluții inovatoare în domeniul politicilor vamale. Amendamentele raportoarei au ca scop completarea propunerii în aceste domenii.
Uniunea vamală constituie unul dintre pilonii principali ai pieței unice. Modernizarea proceselor vamale poate să stimuleze activitatea economică și creșterea prin îmbunătățirea competitivității industriei europene și prin facilitarea comerțului și poate să asigure protecția consumatorilor europeni. Raportoarea consideră, așadar, că programul vamal are o importanță capitală pentru realizarea acestor obiective.
AVIZ al Comisiei pentru bugete (6.11.2018)
Raportor pentru aviz: Ivan Štefanec
Comisia pentru bugete recomandă Comisiei pentru piața internă și protecția consumatorilor, care este comisie competentă, să ia în considerare următoarele amendamente:
(4a) Programul Vamă va fi esențial pentru facilitarea și îmbunătățirea activității autorităților vamale în vederea colectării taxelor vamale, care reprezintă o sursă importantă de venituri pentru bugetul UE și pentru bugetele naționale. Punând accentul pe consolidarea capacităților în domeniul tehnologiilor informației și pe intensificarea cooperării în domeniul vamal, acest program va contribui în mod eficient la protejarea intereselor financiare ale Uniunii și ale statelor membre ale acesteia.
(11a) În special, programul Vamă trebuie să fie coerent și să exploateze eventualele sinergii cu alte fonduri și programe de acțiune ale UE care au obiective similare în domenii conexe, cum ar fi programul Fiscalis, Programul UE de luptă antifraudă și programul privind piața unică, precum și Fondul pentru securitate internă și Instrumentul de sprijin financiar pentru frontiere externe și vize, Programul de sprijin pentru reforme structurale, programul „Europa digitală”, Mecanismul pentru interconectarea Europei și Decizia privind resursele proprii, ca și regulamentele și măsurile de punere în aplicare.
(19) Prezentul regulament face obiectul normelor financiare orizontale adoptate de Parlamentul European și de Consiliu în temeiul articolului 322 din Tratatul privind funcționarea Uniunii Europene. Normele respective sunt prevăzute în Regulamentul financiar și determină, în special, procedura de stabilire și de execuție a bugetului prin granturi, achiziții publice, premii sau execuție indirectă; ele conțin și dispoziții de organizare a controlului răspunderii participanților la execuția bugetului. Normele adoptate în temeiul articolului 322 din TFUE se referă, de asemenea, la protecția bugetului Uniunii în cazul unor deficiențe generalizate în ceea ce privește statul de drept în statele membre, întrucât respectarea statului de drept este o condiție prealabilă esențială pentru buna gestiune financiară și eficacitatea finanțării din partea UE.
(19) Prezentul regulament face obiectul normelor financiare orizontale adoptate de Parlamentul European și de Consiliu în temeiul articolului 322 din Tratatul privind funcționarea Uniunii Europene. Normele respective sunt prevăzute în Regulamentul financiar și determină, în special, procedura de stabilire și de execuție a bugetului prin granturi, achiziții publice, premii sau execuție indirectă; ele conțin și dispoziții de organizare a controlului răspunderii participanților la execuția bugetului. Normele adoptate în temeiul articolului 322 din TFUE se referă, de asemenea, la protecția bugetului Uniunii în cazul unor deficiențe generalizate în ceea ce privește statul de drept în statele membre, întrucât respectarea statului de drept este o condiție prealabilă esențială pentru buna gestiune financiară și eficacitatea finanțării din partea UE. Punerea în aplicare globală a programului Vamă, inclusiv a contractelor finanțate în totalitate în temeiul acestuia sau parțial de la buget, ar trebui să respecte principiile transparenței, proporționalității, egalității de tratament și nediscriminării.
1. Pachetul financiar pentru punerea în aplicare a programului în perioada 2021 - 2027 este de 950 000 000 EUR la prețurile curente.
1. Pachetul financiar pentru punerea în aplicare a programului în perioada 2021–2027 este de 842 844 000 EUR la prețurile din 2018 (950 000 000 EUR la prețurile curente).
3. Experții externi sunt selectați de Comisie, pe baza competențelor, a experienței și a cunoștințelor relevante ale acestora pentru acțiunea specifică avută în vedere, evitându-se orice potențial conflict de interese și realizându-se un echilibru între reprezentanții întreprinderilor și alți experți ai societății civile. Procesul de selecție ține seama de echilibrul de gen în rândul experților externi, în conformitate cu principiul egalității de gen. Lista experților externi este actualizată în mod regulat și pusă la dispoziția publicului.
2. Comisia implementează acțiuni de informare și comunicare privind programul, acțiunile și rezultatele sale. Resursele financiare alocate programului contribuie, de asemenea, la comunicarea priorităților politice ale Uniunii, în măsura în care acestea sunt legate de obiectivele prevăzute la articolul 3.
Instituirea programului „Vamă” pentru cooperare în domeniul vamal
Raportor aviz:
AVIZ al Comisiei pentru control bugetar (21.11.2018)
Raportor pentru aviz: Wolf Klinz
Serviciile vamale contribuie la protejarea intereselor financiare ale Uniunii și ale statelor membre. Dat fiind că reprezintă una dintre resursele proprii tradiționale importante ale Uniunii, ele continuă să fie unul dintre principalele domenii de interes ale Comisiei pentru control bugetar.
Programul Vamă va avea un impact asupra veniturilor Uniunii și ale statelor membre. Deși rezultatul nu este cuantificabil, se preconizează că programul va facilita și va simplifica activitatea desfășurată de autoritățile vamale pentru colectarea taxelor vamale, a TVA-ului și a accizelor la import. Prin îmbunătățirea calității muncii prin cooperare, consolidarea capacității informatice și dezvoltarea competențelor umane, administrațiile vamale vor proteja mai eficient interesele financiare ale Uniunii și ale statelor membre.
Noul program Vamă trebuie să exploateze eventualele sinergii cu alte fonduri și programe de acțiune ale UE care au obiective similare în domenii conexe, cum ar fi programul Fiscalis, Programul UE de luptă antifraudă și programul privind piața unică, precum și Fondul pentru securitate internă și Instrumentul pentru gestionarea frontierelor și vize, Programul de sprijin pentru reforme structurale, programul „Europa digitală”, Mecanismul pentru interconectarea Europei și Decizia privind resursele proprii, ca și cu regulamentele și măsurile de punere în aplicare, și trebuie să exploateze eventualele sinergii cu acestea.
Comisia pentru control bugetar recomandă Comisiei pentru piața internă și protecția consumatorilor, care este comisie competentă, să ia în considerare următoarele amendamente:
având în vedere Raportul special nr. 19/2017 al Curții de Conturi Europene din 5 decembrie 2017 intitulat „Proceduri de import: deficiențele cadrului juridic și aplicarea ineficace afectează interesele financiare ale UE”,
având în vedere Raportul special nr. 26/2018 al Curții de Conturi Europene din 10 octombrie 2018 intitulat „O serie de întârzieri înregistrate în implementarea sistemelor informatice vamale: ce anume nu a funcționat?”,
Referirea 4 c (nouă)
având în vedere Rezoluția Parlamentului European din 4 octombrie 2018 intitulată „Combaterea fraudei vamale și protejarea resurselor proprii ale UE” (2018/2747(RSP)),
(1) Programul Vamă 2020, instituit prin Regulamentul (UE) nr. 1294/201318, și predecesoarele sale au contribuit în mod semnificativ la facilitarea și consolidarea cooperării vamale. Multe dintre activitățile din domeniul vamal sunt de natură transfrontalieră, întrucât implică și afectează toate statele membre, și, prin urmare, nu pot fi realizate în toate cazurile în mod eficace și eficient de fiecare stat membru în parte. Un program pentru domeniul vamal la nivelul Uniunii, pus în aplicare de Comisie, oferă statelor membre un cadru la nivelul Uniunii pentru a dezvolta aceste activități de cooperare, ceea ce este mai eficient din punctul de vedere al costurilor decât dacă fiecare stat membru și-ar înființa cadrul său individual de cooperare la nivel bilateral sau multilateral. De asemenea, este necesar să se asigure un program vamal care să contribuie la controale vamale standardizate și armonizate la toate punctele de intrare, deoarece un dezechilibru între statele membre în ceea ce privește eficacitatea controalelor vamale împiedică funcționarea eficientă a uniunii vamale. De asemenea, un program fiabil și eficient pentru domeniul vamal joacă un rol vital pentru protejarea intereselor financiare ale Uniunii. Prin urmare, este oportun să se asigure continuitatea finanțării de către Uniune a activităților din domeniul cooperării vamale prin instituirea unui nou program în același domeniu, programul Vamă.
(1a) Uniunea vamală constituie una dintre pietrele de temelie ale Uniunii Europene, aceasta fiind unul dintre cele mai mari blocuri comerciale din lume, și este esențială pentru buna funcționare a pieței unice atât în beneficiul întreprinderilor, cât și al cetățenilor. În rezoluția sa din 14 martie 20181a, Parlamentul European și-a exprimat îngrijorarea deosebită cu privire la frauda vamală, care a generat o pierdere semnificativă de venituri pentru bugetul Uniunii. Parlamentul European a reiterat faptul că o Europă mai puternică și mai ambițioasă poate fi realizată numai dacă i se pun la dispoziție mijloace financiare consolidate. Prin urmare, a solicitat să se acorde un sprijin continuu pentru politicile existente, creșterea resurselor destinate programelor emblematice ale Uniunii și asumarea unor responsabilități suplimentare, care să fie corelate cu mijloace financiare suplimentare.
1a P8_TA(2018)0075: Următorul CFM: pregătirea poziției Parlamentului privind CFM post-2020
(2) Uniunea vamală a evoluat considerabil în ultimii cincizeci de ani, iar în prezent administrațiile vamale îndeplinesc cu succes o gamă largă de sarcini la frontiere. Acționând împreună, ele lucrează pentru a facilita schimburile comerciale și pentru a reduce birocrația, pentru a colecta venituri pentru bugetele naționale și bugetul UE, dar și pentru a contribui la protecția populației atât împotriva amenințărilor teroriste, sanitare sau de mediu, cât și împotriva altor amenințări. În special, prin introducerea la nivelul UE a unui cadru comun de gestionare a riscurilor vamale19 și prin controlul vamal al fluxurilor de numerar în cantități mari pentru combaterea spălării banilor și a finanțării terorismului, autoritățile vamale își asumă o poziție de primă linie în lupta împotriva terorismului și a criminalității organizate. Având în vedere amplul lor mandat, autoritățile vamale sunt acum cu adevărat autoritățile principale pentru controlul mărfurilor la frontierele externe ale Uniunii. În acest context, programul Vamă ar trebui să acopere nu doar cooperarea vamală, ci să acorde sprijin și pentru misiunea extinsă a autorităților vamale, astfel cum este prevăzută la articolul 3 din Regulamentul (UE) nr. 952/2013, și anume supravegherea comerțului internațional al Uniunii, implementarea aspectelor externe ale pieței interne, a politicii comerciale comune și a celorlalte politici comune ale Uniunii cu impact asupra comerțului, precum și securitatea lanțului de aprovizionare. Temeiul juridic va acoperi, prin urmare, cooperarea vamală (articolul 33 din TFUE), piața internă (articolul 114 din TFUE) și politica comercială (articolul 207 din TFUE).
În aceste domenii, există multe alte elemente care contribuie la protecția publicului.
(3) Prin asigurarea unui cadru pentru acțiuni, care are drept obiectiv sprijinirea uniunii vamale și a autorităților vamale în vederea atingerii obiectivului pe termen lung de a face astfel încât toate administrațiile vamale din Uniune să colaboreze cu eficiența unei singure administrații, programul ar trebui să contribuie la protejarea intereselor financiare și economice ale Uniunii și ale statelor sale membre, la protejarea Uniunii de practicile comerciale neloiale și ilegale, încurajând în același timp activitățile economice legitime, la garantarea securității și siguranței Uniunii și a rezidenților acesteia, precum și la facilitarea comerțului legitim, astfel încât cetățenii și întreprinderile să poată beneficia de întregul potențial al pieței interne și al comerțului mondial.
(3a) Capacitatea statelor membre de a reacționa la provocările generate de evoluția constantă a modelelor globale de afaceri și a lanțurilor de aprovizionare, mai ales odată cu răspândirea rapidă a comerțului electronic, depinde nu numai de componenta umană și de disponibilitatea și buna funcționare a unor echipamente de control vamal moderne și fiabile, ci și de implementarea deplină și sustenabilă la nivelul Uniunii a sistemelor de informații vamale. Aceste provocări aduc în prim plan nevoia unei cooperări mai strânse între autoritățile vamale naționale, pentru a se asigura colectarea eficace a taxelor vamale și a proteja piața unică de fraude, bunuri ilicite și amenințări externe.
(7) Acțiunile aplicate în cadrul programului Vamă 2020 s-au dovedit adecvate și, prin urmare, ar trebui menținute. Pentru a asigura un grad mai mare de simplitate și flexibilitate în executarea programului și, prin urmare, pentru a îndeplini mai bine obiectivele acestuia, acțiunile ar trebui să fie definite numai în termeni de categorii generale, cu o listă de exemple ilustrative de activități concrete. Prin cooperare și consolidarea capacităților, programul Vamă ar trebui, de asemenea, să promoveze și să sprijine adoptarea inovațiilor și efectul de pârghie al acestora pentru a îmbunătăți în continuare capacitățile de realizare a priorităților centrale ale vămilor.
(12) Acțiunile de consolidare a capacităților în materie de tehnologia informației (IT) vor atrage principala parte a bugetului în cadrul programului. Dispozițiile specifice ar trebui să descrie componentele comune și, respectiv, componentele naționale ale sistemelor electronice europene. În plus, ar trebui să fie clar definite atât domeniul de aplicare al acțiunilor, cât și responsabilitățile Comisiei și ale statelor membre.
(14) Prezentul regulament ar trebui să fie pus în aplicare prin intermediul programelor de lucru. Având în vedere atât obiectivele urmărite pe termen mediu și lung, cât și experiența dobândită de-a lungul timpului, programele de lucru ar trebui să poată cuprinde mai mulți ani. Trecerea de la programele anuale de lucru la cele multianuale va reduce sarcina administrativă atât pentru Comisie, cât și pentru statele membre.
(14) Prezentul regulament ar trebui să fie pus în aplicare prin intermediul programelor de lucru. Având în vedere atât obiectivele urmărite pe termen mediu și lung, cât și experiența dobândită de-a lungul timpului, programele de lucru ar putea să cuprindă mai mulți ani, dar nu mai mult de trei ani, pentru a permite realizarea de adaptări dacă este cazul. Trecerea de la programele anuale de lucru la cele multianuale ar putea să reducă sarcina administrativă atât pentru Comisie, cât și pentru statele membre.
(17) Pentru a răspunde în mod adecvat schimbărilor în materie de priorități ale politicilor, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei în ceea ce privește modificarea listei indicatorilor de măsurare a gradului de realizare a obiectivelor specifice ale programului. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional privind o mai bună legiferare din 13 aprilie 2016. În special, pentru a se asigura o participare egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.
(17) Pentru a răspunde în mod adecvat schimbărilor în materie de priorități ale politicilor, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei în ceea ce privește modificarea listei indicatorilor de măsurare a gradului de realizare a obiectivelor specifice ale programului. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional privind o mai bună legiferare din 13 aprilie 2016. În special, pentru a asigura participarea egală la pregătirea actelor delegate, Parlamentul European și Consiliul trebuie să primească toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.
1. În vederea atingerii obiectivului pe termen lung de a face astfel încât toate administrațiile vamale din Uniune să colaboreze cu eficiența unei singure administrații, programul are ca obiectiv general sprijinirea uniunii vamale și a autorităților vamale pentru a proteja interesele financiare și economice ale Uniunii și ale statelor sale membre, pentru a garanta securitatea și siguranța în Uniune și pentru a proteja Uniunea împotriva practicilor comerciale neloiale și ilegale, facilitând în același timp, activitățile comerciale legitime.
2. Programul are ca obiectiv specific să sprijine elaborarea și punerea în aplicare uniformă a legislației și politicii vamale, să sprijine cooperarea vamală și consolidarea capacității administrative, inclusiv competențele umane și dezvoltarea, instalarea, întreținerea și exploatarea sistemelor electronice europene în timp util, precum și tranziția treptată către modalități de lucru și un comerț fără utilizarea de documente pe suport de hârtie, în conformitate cu planul strategic multianual pentru domeniul vamal prevăzut la articolul 12 din prezentul regulament. Este demnă de menționat componenta de reducere a costurilor statelor membre care rezultă din program, deoarece prin aceasta se furnizează infrastructură și capacități care nu trebuie dezvoltate și dublate din bugetele vamale naționale.
2a. Programul sprijină, de asemenea, evaluarea și monitorizarea continuă a cooperării dintre autoritățile vamale, în vederea identificării lacunelor și a unor eventuale îmbunătățiri.
2. Suma menționată la alineatul (1) mai poate acoperi cheltuieli pentru activități de pregătire, monitorizare, control, audit, evaluare și alte activități de gestionare a programului și de evaluare a performanțelor sale și a îndeplinirii obiectivelor sale. De asemenea, această sumă poate acoperi cheltuieli legate de studii, reuniuni ale experților, acțiuni de informare și comunicare, în măsura în care acestea sunt legate de obiectivele programului, precum și cheltuieli legate de rețele informatice axate pe prelucrarea și schimbul de informații, inclusiv pentru instrumente informatice instituționale și alte tipuri de asistență tehnică și administrativă necesare în legătură cu gestionarea programului.
În ceea ce privește retragerea viitoare a Regatului Unit din Uniune, implicațiile și costurile legate de complexitatea ieșirii Regatului Unit în calitate de stat membru din toate sistemele electronice vamale existente finanțate prin programul Vamă 2020 nu pot fi estimate cu precizie în acest moment, dar Parlamentul European trebuie să fie informat în momentul în care apar date disponibile în această privință.
Articolul 7 – alineatul 3 – paragraful 1 – litera e – punctul 3 a (nou)
3. Experții externi sunt selectați de Comisie, pe baza competențelor, a experienței și a cunoștințelor relevante ale acestora pentru acțiunea specifică avută în vedere, evitându-se orice potențial conflict de interese și având în vedere principiul egalității de gen.
Lista experților externi este actualizată în mod regulat și pusă la dispoziția publicului.
1a. Programul Vamă trebuie să fie coerent cu alte fonduri și programe de acțiune ale UE care au obiective similare în domenii conexe, cum ar fi programul Fiscalis, Programul UE de luptă antifraudă și programul privind piața unică, precum și Fondul pentru securitate internă și Fondul de gestionare integrată a frontierelor (Instrumentul de sprijin financiar pentru echipamente de control vamal și Instrumentul pentru gestionarea frontierelor și vize), Programul de sprijin pentru reforme structurale, programul „Europa digitală”, Mecanismul pentru interconectarea Europei și Decizia privind resursele proprii, ca și cu regulamentele și măsurile de punere în aplicare, și trebuie să exploateze eventualele sinergii cu acestea.
(ea) comunicarea eficientă și rapidă cu statele membre și între acestea, pentru a optimiza guvernanța sistemelor electronice europene;
3. Statele membre notifică Comisiei finalizarea fiecărei sarcini care le-a fost atribuită în cadrul planului strategic multianual pentru domeniul vamal menționat la alineatul (1). De asemenea, ele raportează periodic Comisiei cu privire la progresele înregistrate în ceea ce privește îndeplinirea sarcinilor lor și, dacă este cazul, cu privire la întârzierile previzibile în implementarea acestora.
1. Programul este pus în aplicare prin programe de lucru anuale sau multianuale menționate la articolul 108 din Regulamentul financiar. Programul de lucru multianual poate viza o perioadă de cel mult trei ani, pentru a permite realizarea de adaptări atunci când este necesar.
2. Programele de lucru multianuale se adoptă de către Comisie prin intermediul unor acte de punere în aplicare și sunt comunicate Parlamentului European și Consiliului. Aceste acte de punere în aplicare se adoptă în conformitate cu procedura menționată la articolul 18 alineatul (2).
1. În conformitate cu obligațiile sale de raportare în temeiul articolului [38 alineatul (3) litera (e) punctul (i)] din Regulamentul financiar, Comisia prezintă Parlamentului European și Consiliului informații referitoare la performanța programului. Raportarea cu privire la performanță include informații privind atât progresele, cât și deficiențele.
2. În anexa 2 sunt enumerați indicatori pentru raportările privind performanțele programului în direcția îndeplinirii obiectivelor specifice stabilite la articolul 3. Pentru a asigura evaluarea eficientă a evoluției programului în ceea ce privește realizarea obiectivelor sale, Comisia este împuternicită să adopte acte delegate în conformitate cu articolul 17 pentru a modifica anexa 2 în scopul de a revizui sau completa indicatorii, acolo unde se consideră necesar, și în vederea completării prezentului regulament cu dispoziții privind crearea unui cadru de monitorizare și de evaluare pentru a furniza Parlamentului European și Consiliului informații calitative și cantitative actualizate referitoare la performanța programului.
3. Sistemul de raportare cu privire la performanță asigură faptul că datele pentru monitorizarea implementării și a rezultatelor programului sunt comparabile și complete și sunt colectate în mod eficient, eficace și la timp. În acest scop, destinatarilor fondurilor Uniunii li se vor impune cerințe de raportare proporționate. Comisia furnizează Parlamentului European și Consiliului informații fiabile referitoare la calitatea datelor privind performanțele care au fost utilizate.
1. Evaluările analizează rezultatele, impactul, eficacitatea, eficiența, utilitatea și valoarea adăugată europeană ale programului și se efectuează în timp util pentru a putea contribui la procesul de luare a deciziilor. Aceste evaluări ar trebui să facă o distincție clară între punerea în aplicare a programului în Uniune și în țările terțe.
2. Evaluarea interimară a programului se realizează imediat ce sunt disponibile suficiente informații cu privire la implementarea acestuia, dar nu mai târziu de trei ani de la începerea implementării programului.
Articolul 15 – alineatul 2 – paragraful 1 a (nou)
Evaluarea intermediară prezintă constatările necesare pentru a lua o decizie cu privire la continuarea programului după 2027 și la obiectivele sale.
3. La finalul punerii în aplicare a programului, dar nu mai târziu de trei ani de la sfârșitul perioadei indicate la articolul 1, Comisia efectuează o evaluare finală a programului.
4. Comisia comunică concluziile evaluărilor, însoțite de observațiile sale și de învățămintele desprinse, Parlamentului European, Consiliului, Comitetului Economic și Social European și Comitetului Regiunilor.
În cazul în care o țară terță participă la program printr-o decizie adoptată în temeiul unui acord internațional sau în temeiul oricărui alt instrument juridic, țara terță respectivă acordă drepturile necesare și accesul necesar pentru ca ordonatorul de credite responsabil, Oficiul European de Luptă Antifraudă (OLAF), Curtea de Conturi Europeană și Parchetul European (EPPO) să își exercite pe deplin competențele care le-au fost atribuite. În cazul OLAF și al EPPO, aceste drepturi includ dreptul de a efectua investigații, inclusiv controale și inspecții la fața locului, prevăzute de Regulamentul (UE, Euratom) nr. 883/2013 al Parlamentului European și al Consiliului privind investigațiile efectuate de Oficiul European de Luptă Antifraudă (OLAF) și de Regulamentul (UE) nr. 1939/2017 al Consiliului de punere în aplicare a unei forme de cooperare consolidată în ceea ce privește instituirea Parchetului European (EPPO).
1. Destinatarii fondurilor Uniunii recunosc originea și asigură vizibilitatea maximă a finanțării Uniunii (în special în cazul promovării acțiunilor și a rezultatelor acestora), oferind informații coerente, concrete și proporționate adresate unor categorii de public diverse, printre care mass-media și publicul larg.
2. Comisia implementează în mod periodic acțiuni de informare și comunicare privind atât programul, cât și acțiunile și rezultatele sale, ca parte a programelor de lucru prevăzute la articolul 13. Resursele financiare alocate programului contribuie, de asemenea, la comunicarea instituțională a priorităților politice ale Uniunii, în măsura în care acestea sunt legate de obiectivele prevăzute la articolul 3.
1. Prezentul regulament nu afectează continuarea sau modificarea acțiunilor vizate, până la încheierea lor, în temeiul Regulamentului (UE) nr. 1294/2013, care continuă să se aplice acțiunilor vizate până la încheierea lor.
1. Prezentul regulament nu afectează continuarea sau modificarea acțiunilor vizate în temeiul Regulamentului (UE) nr. 1294/2013, care continuă să se aplice acțiunilor vizate până la încheierea lor.
John Stuart Agnew, Pascal Arimont, Carlos Coelho, Sergio Gaetano Cofferati, Lara Comi, Anna Maria Corazza Bildt, Daniel Dalton, Nicola Danti, Dennis de Jong, Pascal Durand, Maria Grapini, Robert Jarosław Iwaszkiewicz, Philippe Juvin, Antonio López-Istúriz White, Eva Maydell, Marlene Mizzi, Jiří Pospíšil, Christel Schaldemose, Andreas Schwab, Olga Sehnalová, Jasenko Selimovic, Igor Šoltes, Ivan Štefanec, Richard Sulík, Róża Gräfin von Thun und Hohenstein, Mihai Țurcanu, Anneleen Van Bossuyt, Marco Zullo
Pascal Arimont, Carlos Coelho, Lara Comi, Anna Maria Corazza Bildt, Philippe Juvin, Antonio López-Istúriz White, Eva Maydell, Jiří Pospíšil, Andreas Schwab, Ivan Štefanec, Róża Gräfin von Thun und Hohenstein, Mihai Țurcanu

References: articolul 294
 articolul 294
 articolul 3
 articolul 21
 articolul 3
 articolul 3
 articolul 290
 articolul 290
 articolul 12

Articolul 7
 articolul 108
 articolul 18
 articolul 3
 articolul 17

Articolul 15
 articolul 1
 articolul 13
 articolul 3